  Виталий Пронин ДуннеынМанет юнмаЕлена НикитинаАмерика абдрамын манетлэн юнмамезлы. «Вашингтон Пост» газет ивортӥз: мукет валютаосын ӵошатыса, манет кужмо но оскымон луиз - кык толэзь куспын со юнмаз 34 процентлы.Та учырын серемес тодэ вайыны президентсылэсь Б. Обамалэн кылъёссэ: ай туэ арлэн кутсконаз гинэ со ӝутскем мылкыдын ивортӥз, Россилэсь экономиказэ пазьгыны быгатӥм шуыса.Россиын син куспын усё евролэн но долларлэн дунъёссы. Евролэн дуныз табере кылем арын октябре мында. Мувӧйлы дун но берло дыре 5 процентлы ӝутскиз: баррелез понна 62 долларозь.РоссиынТазалыкез эскерыны дыр шедьтоноКун Думаысь тазалыкез утёнъя комитет Ужъя кодексэ воштонъёс пыртыны ӵектэ.Дэмламын нимысьтыз куронъёс пуктыны огазеяськонъёсын, предприятиосын кивалтӥсьёс азе - диспансеризацилы быдтэм дырзы понна ужасьёслы уксё тырыны кулэ.Юалляськон возьматӥз: диспансеризация пыр ортчымтэ адямиос талэсь мугзэ герӟазы кивалтӥсьсылэн уж дурысьтызы лэзьымтэеныз. Медицинаын страхованиея федерал фондлэн кивалтӥсез Владимир Гришин пусъемъя, ӵектонэз пыӵатон 34 миллиард манет тыр усёз. Но уж сётӥсьёс понна та лыдпус вормонтэм ӧвӧл, оскытӥз В. Гришин.УдмуртиынТол буба доры - тулысПравительство, Иж город администрация кичӧлтэмъя Ижысь Шор карлудын усьтӥськиз «Туризм. Спорт. Шутэтскон» адӟытон, со ужалоз19-тӥ апрелёзь.Та адӟытонэ пыриськыны мылкыд каризы Россиысь 10 улосысь 74 предприятиос, нош Удмурт шаермес возьмато 61 пала огазеяськонъёс. Ужрад пайдаё луоз шутэтсконэз радъян, мугорез кыдатон но тазалыкез юнматон ласянь - угось асьсэлэсь юрттэтсэс ӵекто пӧртэм санаторийёс, турагентствоос, музейёс, ваньмон дырез радъянъя центръёс. Озьы ик возьматэмын луозы шаерысьтымы туризмъя маршрутъёс, кылсярысь, Грак ёросысь Яг бабушлэн но Шаркан ёросысь Тол бабайлэн усадьбаоссы. Мылкыд карисьёс та адӟытонын ик путёвкаос басьтыны быгатозы. 0+  